Tuktukan, Taguig

Ang Barangay Tuktukan (PSGC: 137607014) ay isa sa dalawampu't walong barangay ng Lungsod ng Taguig sa Kalakhang Maynila sa Pilipinas.

Kasaysayan
Ayon sa pagsasalin-saling nagsasalaysay ng mga iginagalang na katandaan sa barangay na ito, ang pangalang Tuktukan ay nagsimula noong ang ilog na naglalagos sa nayong ito ay galing sa Lawa ng Laguna at humahantong sa bahagi ng ilog Pasig sa dakong Buting ay sakdal linis at linaw na naging paboritong labahan ng maruruming damit ng mga kababaihan.

Dahil sa kalinisan ng mala-kristal na tubig at sa kagandahan ng tanawin, ang pook na ito ay naging tagpuan ng maraming mga taong nanggagaling sa mga karatig-nayon upang ang kanilang maruruming damit ay linisin at tuktukan sa pamamagitan ng paghampas ng malalaking bato na dinadaluyan ng matuling agos ng tubig. Ito ang pamamaraang ginagawa noong araw upang linisin ang maruruming damit.

Naging pangkaraniwan ng tanawin na kaalinsabay ng nagbubukang liwayway ay makikita ang langkay-langkay na kababaihan na bitbit ang mga batya’t palo-palo patungo sa pook na ito upang magtuktok ng maruruming damit. Kaya’t naging palasak na sa mga kababaihang naglalaba na itagubilin sa kanilang mga kaanak na sila ay patungo sa “Tuktukan”.

Dinala ng nayong ito ang pangalang Tuktukan na sumasagisag sa isang mabilis na pamamaraan ng paglilinis ng damit na araw-araw nating isinusuot sa ating katawan.

Ang naging dahilan kung bakit sa kabila ng maralitang pinagmulan ng mga mamamayan ng barangay na ito, ay buong bilis na pumaimbulong sa rurok ng tagumpay, ay sapagkat dito isinilang at naninirahan ang mga dakilang mamamayan na nagbigay ng ningning at karangalan sa kasaysayan ng ating bayan.

Sa ngayon, ang mahigit na isang libong pamilyang naninirahan sa barangay na ito ay nawang mga Katoliko. Isang munting kapilya na masinop na inaalagaan ng mga mamamayan ang tahanan ng kanilang Pintakasi, patrong San Bartolome, isa sa mga dakilang martir at apostoles ng ating panginoong Hesukristo.

Ang barangay Tuktukan, na siyang kinatatayuan ng pamahalaang bayan, punong himpilan ng pamatay-sunog, lying-in at Health Center at iba’t ibang gusaling pang-lokal at pang-nasyonal ay mayroong sukat na humigit kumulang sa tatlumput isang ektarya lamang. Dito rin matatagpuan ang isang bago at modernong sabungan, pinakamalaking pagamutang pribado at mga malalaki at mumunting bahay kalakal na sumasagisag sa pagiging sentro ng kalakalan s adakong ibaba ng bayan ng Taguig.

Edukasyon

Mataas na Paaralan
Academia de San Bartolome De Taguig
St. Chamuel
Maria Montessori Holy Christian School Inc.

Pamahalaan
Sangguniang Barangay
2023 - kasalukuyan

Kapitan: Suranie G. Ulanday-Benamir
Kagawad ng Barangay:

Nenita G. Ulanday-Aquino
John Carlo C. De Guzman
Manuela E. Frisnedy
Kim Edriean Cruz
Romeo B. Flores
Lady Love Idjao
Juan Carlo Espiritu

 Sangguniang Kabataan 
 Tagapangulo: Marc Joseph D. Dela Cruz
 Mga Konsehal:
 Francesca Mae C. Apolo
 Grace Ann L. Baisa
 Orlaine M. Labra
 Tessa Dyan P. Santos
 Noweh V. Paulino
 Hazel Rose Ann D. Masculino
 Ma. Victoria B. Bon
 Kalihim: Dareal C. Legaspi
 Ingat-Yaman: Marifred A. Gregorio

2018-2023
Kapitan: Suranie G. Ulanday-Benamir
Kagawad ng Barangay:

Nenita G. Ulanday-Aquino
Janiece C. Clemente
John Carlo C. De Guzman
Perry Yumping
Manuela E. Frisnedy
Mario B. Pendre Jr.
Apolinario Rasay Jr.

2002-2007
Kapitan: Eduardo Tenorio Cruz
Kagawad ng barangay:
Suranie G. Ulanday
Jerick B. Arriola
Janice C. Clemente
Edgardo S. Lacsina
Antonio G. Cruz
Isidro L. Profitales
Mario B. Pendre Jr.

Sangguniang Kabataan
Tagapangulo : Peter Gabriel Ordoñez Yumping
Mga Konsehal:
Marjorie G. Gregorio
Crizel N. Guiang
Donn P. Campos
Patricia R. Bautista
Pocholo C. Santos
Roxanne G. Sanguyo
Rowena D.M Santos

Kalihim: Aimee G. Famis
Ingat-Yaman: Marlyn P. Cayanan
Administrador: Norberto C. Bulandus
Katulong Tagapagpaganap: Ricardo M. Paulino

Tingnan rin
Lungsod ng Taguig

Mga Sanggunian
Barangay Tuktukan, Lungsod ng Taguig 

Kaurian:Barangay
Kaurian:Lungsod ng Taguig